ZAPISNIK 35. SJEDNICE VMO BORONGAJ LUGOVI
održane 21. ožujka 2024., 20:00h, u prostorijama MS Borongaj Lugovi, Vukomerec 41.
 
Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. [bookmark: _heading=h.gjdgxs]Lidija Klanjec

Predsjednica VMO uvodno konstatira kako su prisutni svi članovi Vijeća, te kako Vijeće može pravovaljano donositi odluke.
Predsjednica stavlja na glasanje zapisnik 34. sjednice VMO Borongaj Lugovi, koji je prihvaćen jednoglasno bez rasprave.
Predsjednica stavlja na glasanje dnevni red 35. sjednice VMO Borongaj Lugovi, koji je prihvaćen jednoglasno bez rasprave.


D N E V N I   R E D

1. Korištenje prostora MS Borongaj Lugovi
2. Aktualna komunalna problematika
3. Izvješća, pitanja i prijedlozi


1. Korištenje prostora MS Borongaj Lugovi

Predsjednica VMO izvještava nazočne članove kako su zaprimljena dva zahtjeva za korištenje prostora MS Borongaj Lugovi. Prvi zahtjev podnesen je od strane političke stranke Plavi grad za kontinuirano korištenje prostora svaki utorak od 17:00 – 18:00, dok je drugi zahtjev podnesen od strane građanke Vanje Grgić za potrebe održavanja dječjeg rođendana 20. travnja. Oba zahtjeva prihvaćena su jednoglasno bez rasprave.

Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi: 

- Plavom gradu  u terminu: utorkom od 17 do 18 sati u razdoblju od 21. ožujka 2024. do 21. ožujka 2025. 
Z a k l j u č a k
o jednokratnom korištenju prostora MS Borongaj Lugovi

Vijeće Mjesnog odbora Borongaj Lugovi odobrava jednokratno korištenje prostora MS Borongaj Lugovi Vanji Grgić 20. travnja 2024. u terminu od 8 do 22 sata.



2. Aktualna komunalna problematika

Predsjednica VMO predlaže donošenje zaključka kojim bi se zatražilo asfaltiranje dviju manjih parcela zemlje oko zelenog otoka u Sovinjačkoj ulici s ciljem smanjenja navažanja glomaznog otpada na dotičnu lokaciju. Prijedlog je prihvaćen jednoglasno nakon kraće rasprave.

Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba tj. u idući rebalans Plana komunalnih aktivnosti Gradske četvrti uvrsti:

· izradu elaborata za uređenje površine oko zelenog otoka u Sovinjačkoj ulici u svrhu asfaltiranja neuređene površine  i postavljanja zaštitnih klamerica


2. Moli se o učinjenom izvijestiti ovo Vijeće.

Drugi predloženi zaključak vezan je za odvoz dotrajalog i otpisanog namještaja iz prostora MS Borongaj Lugovi, kako bi se oslobodila još jedna prostorija za korištenje. Prijedlog je prihvaćen jednoglasno bez rasprave.

Zaključak
o potrebi odvoza dotrajalog uredskog namještaja iz prostora MS Borongaj Lugovi


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da nadležnih službi

· zatraži uklanjanje odvoz dotrajalog i otpisanog uredskog namještaja, u vlasništvu Grada Zagreba iz prostorija MS Borongaj Lugovi na adresi Vukomerec 41


Konačno, predložen je zaključak kojim se traži uklanjanje grafita s pročelja mjesnog odbora. Prijedlog je prihvaćen jednoglasno bez rasprave.


Zaključak
o potrebi uklanjanja grafita sa pročelja objekta MS Borongaj Lugovi


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da nadležnih službi

· zatraži uklanjanje grafita s pročelja objekta MS Borongaj Lugovi na adresi Vukomerec 41



2. Moli se o učinjenom izvijestiti ovo Vijeće.


3. Izvješća, pitanja i prijedlozi

Predsjednica VMO obavještava nazočne članove Vijeća kako je postavljen upit za orezivanje krošnji na Čavićevoj ulici. U trenutku održavanja sjednice nije zaprimljeno očitovanje po istome. Napominje da je rezanje krošnji na navedenoj lokaciji zahtjevan pothvat, te kako je potencijalno dugoročno rješenje problema postavljanje nižih rasvjetnih tijela. Taj zahvat bi trebao biti uvršten u godišnji plan ukoliko se odluči na taj način rješavanja navedenog problema.
Predsjednica VMO obavještava nazočne članove kako je zaprimljen upit vezan za čišćenje slivnika i izgradnju novog vodoopskrbnog cjevovoda, koji su članovi zaprimili u radnim materijalima za sjednicu.
Član VMO Bruno Rižmarić prisustvovao je terenskom obilasku područja predviđenom za izgradnju polupodzemnih spremnika kod stambenih zgrada na južnoj strani ulice Vukomerec. Predviđena je izgradnja jednog spremnika na maksimalno 200 stambenih jedinica.
Predsjednica VMO izvještava kako je opet uočeno navažanje smeća na uobičajenoj lokaciji na Čavićevoj ulici, blizu ulaza u Pevex. Podnesen je zahtjev da isto bude odvezeno, čeka se postavljanje „new jersey“ barijera. 
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 35. sjednicu VMO Borongaj Lugovi u 20:50 sati.







ZAPISNIK VODIO:			     
Petar Miočević	



KLASA: 024-08/24-003/553   
[bookmark: _GoBack]URBROJ: 251-13-11-11/002-24 - 3
Zagreb, 21. ožujka 2024.

Predsjednica Vijeća Mjesnog odbora
Borongaj Lugovi
								
              Ivana Perković 

							
